Κωνσταντίνος Καρέτσας

Ο Κωνσταντίνος Καρέτσας (19 Νοεμβρίου 2007) είναι Έλληνας ποδοσφαιριστής που αγωνίζεται ως μέσος για την Γκενκ και για την Εθνική Ελλάδος.

 Σταδιοδρομία 
Ο Καρέτσας αναδείχθηκε από τις ακαδημίες του συλλόγου της γενέτειράς του, τη Γκενκ, πριν περάσει τρία χρόνια στην Άντερλεχτ. Στη συνέχεια επέστρεψε στη Γκενκ τον Ιανουάριο του 2023.

Έκανε το επαγγελματικό του ντεμπούτο σε ηλικία δεκαπέντε ετών με την Γιονγκ Γκενκ στον εναρκτήριο αγώνα της σεζόν 2023–24. Σημείωσε τρία γκολ στους πρώτους επτά αγώνες πρωταθλήματος. Όταν πέτυχε το πρώτο του επαγγελματικό γκολ την 1η Σεπτεμβρίου 2023, στην Πρώτη Κατηγορία Β εναντίον της RSCA Futures, έγινε ο νεώτερος σκόρερ στην ιστορία της βελγικής επαγγελματικής λίγκας. 

Μετά από μερικούς δυνατούς μήνες με την Γιονγκ Γκενκ, ο Καρέτσας προήχθη στην πρώτη ομάδα της Γκενκ τον Φεβρουάριο του 2024, μαζί με τον συμπαίκτη του Νόα Αντενέτζι-Στέρνμπεργκ. Έκανε το επίσημο ντεμπούτο του υπό τον προπονητή Βούτερ Βράνκεν στον αγώνα πρωταθλήματος εναντίον της Σερκλ Μπρυζ στις 4 Μαΐου, όταν μπήκε ως αλλαγή στο 88ο λεπτό, αντικαθιστώντας τον Μπιλάλ Ελ Χαννούς. Δύο εβδομάδες αργότερα, ο προσωρινός προπονητής Ντομένικο Ολιβιέρι του έδωσε την πρώτη του συμμετοχή στην αρχική ενδεκάδα στον αγώνα πρωταθλήματος εναντίον της Ρόγιαλ Άντβερπ, όπου στο 28ο λεπτό έδωσε την ασίστ για το μοναδικό γκολ του αγώνα που σημείωσε ο Άντι Ζεκίρι.

Ο Καρέτσας συνέχισε να εντυπωσιάζει στις πρώτες εβδομάδες της σεζόν 2024–25, ενώ ήταν ακόμη 16 ετών, και συμπεριλήφθηκε στη λίστα με τα 60 καλύτερα νεαρά ταλέντα στον παγκόσμιο ποδόσφαιρο για το 2024 από την εφημερίδα The Guardian.
 Διεθνής καριέρα 
Ο Καρέτσας γεννήθηκε στο Βέλγιο από Έλληνες γονείς. Επέλεξε να αγωνίζεται στην εθνική ομάδα της Ελλάδας. Παλιότερα, είχε εκπροσωπήσει το Βέλγιο στις νεανικές εθνικές ομάδες.

Ο Καρέτσας, στο παρελθόν, επιλέχθηκε από την Εθνική Βελγίου Κ-21 για τα προκριματικά του Ευρωπαϊκού Πρωταθλήματος εναντίον της Σκωτίας και της Ουγγαρίας τον Οκτώβριο του 2024, κάνοντας το ντεμπούτο του στη συγκεκριμένη ηλικιακή κατηγορία ως αλλαγή στον αγώνα με την Ουγγαρία. Την 23/03/2025, στον αγώνα με την Σκωτία για το Nations league πέτυχε το πρώτο του γκολ με την Εθνική, καθιστώντας τον εαυτό του ως τον νεότερο σκόρερ στην ιστορία της Εθνικής Ελλάδος.

 Στατιστικά σταδιοδρομίας 

+ Εμφανίσεις και τέρματα ανά σύλλογο, σεζόν και διοργάνωσηΣύλλογοςΣεζόνΠρωτάθλημαΚύπελλο ΒελγίουΕυρώπηΣύνολαΚατηγορίαΣυμμετοχέςΤέρματαΣυμμετοχέςΤέρματαΣυμμετοχέςΤερματάΣυμμετοχέςΤέρματαΓκενκ2023–24Πρώτη Κατηγορία Β ποδοσφαίρου Βελγίου206——20200Γκενκ2023–24Πρωτάθλημα ποδοσφαίρου Βελγίου4000—402024–25Πρωτάθλημα ποδοσφαίρου Βελγίου34350—3832025–26Πρωτάθλημα ποδοσφαίρου Βελγίου1101060180Σύνολο4936060613Σύνολα σταδιοδρομίας6996060819

 Παραπομπές 

Κατηγορία:Βέλγοι ποδοσφαιριστές
Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Τσάλεντζερ Προ Λιγκ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Εθνικής Βελγίου Κ15
Κατηγορία:Ποδοσφαιριστές Εθνικής Βελγίου Κ16
Κατηγορία:Ποδοσφαιριστές Εθνικής Βελγίου Κ17
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές Εθνικής Ελλάδος